SAD i EU zamrzavaju imovinu terorista (10/5/02) - 2002-05-13
Europska unija je objavila listu od osamnaest terorističkih grupa, kojima se zamrzava imovina
Sjedinjene države i Europska unija poduzimaju zajedničku akciju kako bi zamrznule sredstva organizacija i pojedinaca koji podržavaju terorizam. ... Europska unija je objavila listu od osamnaest terorističkih grupa medju kojima je i Al-Gamaa al-Islamiyya, koja je pokrenula val terorističkih napada na turistička mjesta u Egiptu. Tijekom 1997. godine, 58 turista je ubijeno u jednom takvom napadu u Luxoru. ... Na listi se, takodjer, nalazi jedna organizacija i sedam pojedinaca koji su djelovali u ime terorističke organizacije ETA, ili kako sebe naziva Baskijska domovina i sloboda. Utemeljena 1959. godine ETA traži stvaranje neovisne države koja bi bila sastavljena od baskijskih područja u Španjolskoj i Francuskoj. ETA je od svog formiranja ubila više od 800 osoba i izvršila više od tisuću i 600 terorističkih napada. Askatasuna je paravan ETA-e. Njene akcije kontrolira ETA. Ona osigurava sredstva zatočenim pripadnicima ETA-e. ... Sedam pojedinaca, čija su sredstva zamrznuta, takodjer su obavljali aktivnosti za račun ETA-e. U Španjolskoj su izdani nalozi za uhićenje svih spomenutih osoba. Medju njima su Ivan Apaolaza Sancho, Ismael Berasategui Escudero, Lexuri Gallasteui Sodupe, Gorka Palacios Alday, Asier Quintana Zorrozua, Juan Luis Rubenach Roig te Manex Zubiaga Bravo. ... Koordinirano nastojanje Sjedinjenih država i Europske unije dio je financijskog rata protiv terorizma. Do sada, Sjedinjene države su blokirale sredstva više od 200 skupina i pojedinaca povezanih s medjunarodnim teroristima. Više od stotinu država poduzelo je sličnu akciju. Diljem svijeta zamrznuto je više od 100 milijuna dolara, od toga 34 milijuna dolara u Sjedinjenim državama. ... Kako je to rekao američki ministar financija Paul O-Neil: “Nadamo se da će druge vlade i multilateralna tijela nastaviti predvoditi u identificiranju terorista i njihovih pristaša, tako da civilizirani svijet može zajednički zatvoriti njihove organizacije te iskorijeniti njihove izvore potpore.”